Little Big

**Little Big** er et russisk band som spiller musikk innen sjangre som rave, hiphop, punk og pop. Bandet ble etablert i St. Petersburg i 2013 og består av Ilja Prusikin, Sonja Tajurskaja, Anton Lissov og Sergej Makarov. Gruppen er kjent for sine vulgære låter og dristige og kontroversielle musikkvideoer. Gruppen skulle ha representert Russland i Eurovision Song Contest 2020 i Rotterdam i Nederland med sangen «Uno». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

## Bakgrunn
Bandet debuterte 1. april 2013 med debutsingelen «Every Day I'm Drinking». De hadde sin første offentlige opptreden 2. juli samme år på clubbed A2, da de åpnet for den sørafrikanske hiphopgruppen Die Antwoord.

I 2014 ga Little Big ut sitt første album og startet å turnere i Russland og det øvrige Europa, samt Nord-Amerika.

19. desember 2015 slapp de oppfølgeralbumet, *Funeral Rave*. 21. mai 2016 ble gruppens musikkvideo til sangen «Big Dick» kåret til den «mest trashy» videoen under Berlin Music Video Awards 2016. Videoen er full av seksuelle bilder og hint. Høsten 2018 gikk gruppen viralt med videoen til låten «Skibidi». Videoen har en dans som ble populær da andre forstøte å imiterte den gjennom «Skibidi Challenge».

2. mars 2020 kunngjorde den russiske tv-kanalen Pervyj kanal at Little Big skulle representere Russland i Eurovision Song Contest 2020 i Rotterdam i Nederland. Gruppen skulle ha deltatt med sangen «Uno». På grunn av koronavirusutbruddet i Europa vinteren 2020 valgte imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.

Bandet driver sitt eget platemerke, kalt Little Big Family. I tillegg til seg selv, har de også band som The Hatters, Tatarka, Хлеб og Lizer i stallen.

## Musikkstil
Little Big har blitt svært kjente i Russland, og er kjente for sin dristige og vulgære musikkvideoer, og de blir ofte kalt Russlands svar på Die Antwoord. Selv kaller Little Big seg for et satirisk kunstprosjekt som støtter seg på musikken, det visuelle og på showet. De er kjent for å gjøre narr av nasjonale stereotypier om Russland. Gruppen filmer og produserer alle sine musikkvideoer selv.

Selv om bandet ofte sammenlignes med Die Antwoord, sier bandet selv at de har hentet inspirasjon av en rekke ulike musikere – alt fra Cannibal Corpse, NOFX, Red Hot Chili Peppers, Rammstein og The Prodigy, til Mozart og Vivaldi.

## Diskografi
### Album
* *With Russia From Love* (2014)
* *Funeral Rave* (2015)
* *Antipositive, Pt. 1* (2018)
* *Antipositive, Pt. 2* (2018)

### EP-er
* *Rave On* (2017)
* *Skibidi* (2019)
* *Go Bananas* (2019)

### Singler
* «Everyday I'm Drinking» (2013)
* «We Will Push the Button» (2013)
* «Russian Hooligans» (2013)
* «Life in da Trash» (2013)
* «With Russia From Love» (2014)
* «Dead Unicorn» (2014)
* «Kind Inside, Hard Outside» (2015)
* «Give Me Your Money» (med Tommy Cash) (2015)
* «U Can Take» (med Tatarka) (2016)
* «Lolly Bomb» (2017)
* «Слэмятся пацаны» (med Ruki Vverh!) (2018)
* «Rave In Peace (In Memory of Keith Flint)» (2019)
* «I'm OK» (2019)
* «Arriba» (med Tatarka og Clean Bandit) (2019)
* «Rock-Paper-Scissors» (2019)
* «Uno» (2020)
* «Hypnodancer» (2020)
* «Tacos» (2020)
* «Suck My Dick 2020» (2020)
* «Sex Machine» (2021)

## Referanser


## Eksterne lenker
* 
*